Spillet inneholder nye kart som er mye større enn kartene i det opprinnelige spillet. I tillegg får spilleren tilgang til nye våpen, og kjøretøy som stridsvogn eller jeep. Spilleren kan få rollen som en amerikansk soldat, kalt Scott Riley, som må delta under slaget om Bastogne. Spilleren må blant annet sikre et veikryss, og gå inn i forskjellige tysk-okkuperte byer i Belgia.